การบรรเทาอาการของโรคยูทีไอด้วยตัวเอง
ยาปฏิชีวนะเป็นทางเดียวที่จะรักษาโรคยูทีไอได้โดยตรง การกินยานั้นไม่กี่วันก็หาย แต่ยังมีอีกหลายอย่างที่คุณสามารถทำได้เพื่อบรรเทาอาการและลดโอกาสที่จะกลับมาติดเชื้ออีก วิธีที่ง่ายที่สุดก็คือแค่ดื่มน้ำเยอะๆ ระหว่างวัน ประมาณหนึ่งแก้วทุกๆ ชั่วโมง  เมื่อคุณปัสสาวะ กระเพาะปัสสาวะก็จะถูกชะล้าง ถือเป็นการช่วยกำจัดแบคทีเรียด้วย  อย่าอั้นปัสสาวะ การอั้นปัสสาวะจะทำให้โรคยูทีไอยิ่งแย่ลงเพราะจะยิ่งทำให้แบคทีเรียแพร่พันธุ์ได้ดี การดื่มน้ำแครนเบอร์รี่มักจะถูกอ้างว่าใช้รักษาโรคยูทีไอได้ แต่หลักฐานที่ว่าน้ำแครนเบอร์รี่สามารถต้านโรคได้จริงนั้นมีน้อยมาก บางทีมันอาจจะช่วยป้องกันได้ ถ้าคุณเป็นโรคยูทีไอซ้ำๆ ลองกินแคปซูลแครนเบอร์รี่เข้มข้น การดื่มน้ำแครนเบอร์รี่ก็เช่นเดียวกับน้ำเปล่า มันจะช่วยชำระล้างระบบทางเดินปัสสาวะของคุณ   ห้ามดื่มน้ำแครนเบอร์รี่หากคุณหรือคนในครอบครัวมีประวัติเป็นโรคไตอักเสบ ไม่ควรกินแคปซูลน้ำแครนเบอร์รี่หากกำลังกินยาเจือจางเลือดอยู่  ทางการแพทย์ยังไม่มีการระบุว่าควรดื่มน้ำแครนเบอร์รี่ปริมาณเท่าใด เพราะผลของมันยังไม่ได้รับการพิสูจน์  ผลวิจัยหนึ่งพบว่ามันได้ผลสำหรับผู้หญิงที่กินแคปซูลน้ำแครนเบอร์รี่เข้มข้นวันละเม็ด หรือดื่มน้ำแครนเบอร์รี่ (แบบไม่เติมน้ำตาล) 8 ออนซ์ วันละ 3 ครั้ง เป็นเวลาหนึ่งปี การกินวิตามินซีเสริมตั้งแต่เริ่มมีอาการของโรคยูทีไอ สามารถช่วยยับยั้งไม่ให้การติดเชื้อลุกลามได้ วิตามินซีช่วยทำให้ปัสสาวะเป็นกรด ซึ่งจะหยุดการเพิ่มจำนวนของแบคทีเรียในกระเพาะปัสสาวะ และทำให้ภูมิคุ้มกันของร่างกายคุณแข็งแรงขึ้น  กินวิตามินซี 500 มิลลิกรัม ทุกชั่วโมง แต่ต้องหยุดหากมีอาการท้องร่วง  คุณสามารถผสมวิตามินซีเสริมลงในชาสมุนไพรที่มีฤทธิ์ต้านการอักเสบอ่อนๆ เช่น โกลเดนซีล (goldenseal) เอ็กไคนาเซีย (Echinacea) และเนทเทิล (nettle) หากหลายวันแล้วอาการยังคงอยู่ ควรไปพบแพทย์ อาหารบางอย่างที่คุณกินเข้าไปอาจเป็นตัวก่อระคายได้ ผลกระทบของมันจะมากขึ้นเมื่อคุณเป็นโรคยูทีไอ ตัวปัญหาใหญ่ๆ สองอย่างที่ควรหลีกเลี่ยงคือกาแฟและแอลกอฮอล์ ไม่เพียงแต่มันจะเป็นตัวกระตุ้นโรคเท่านั้น แต่ยังทำให้คุณเกิดภาวะขาดน้ำ ซึ่งจะยิ่งทำให้ยากต่อการขจัดแบคทีเรียออกจากทางเดินปัสสาวะ  คุณควรหลีกเลี่ยงน้ำอัดลมที่มีน้ำผลไม้รสเปรี้ยวเป็นส่วนผสมด้วย จนกว่าจะหายจากโรคนี้  การจำกัดคาเฟอีนและแอลกอฮอล์จะเป็นการป้องกันโรคยูทีไอได้ หากคุณไวต่อการติดเชื้อ
ดื่มน้ำเยอะๆ. ลองดื่มน้ำแครนเบอร์รี่. กินวิตามินซีเสริม. หลีกเลี่ยงการบริโภคอาหารที่กระตุ้นโรค.
https://www.wikihow.com/Get-Rid-of-a-UTI-Fast
Alleviating a UTI at Home